
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO ATNAUJINTI STATINIO, ESANČIO ŠAKIUOSE, GIMNAZIJOS G. 1A, PANAUDOS SUTARTĮ
2011 m. kovo 31 d. Nr. T-86
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 13 str. 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 20 p. ir atsižvelgdama į asociacijos lauko teniso klubo „REBĖ“ 2010 m. gruodžio 15 d. prašymą, nusprendžia:


1. Leisti penkiolikai metų atnaujinti rajono savivaldybei nuosavybės teise priklausančios lauko teniso aikštelės, esančios Šakiuose, Gimnazijos g. 1A (Nekilnojamojo turto objekto kadastro duomenų byloje Nr. 84/10627 unikalus statinio Nr. 4400-0642-9438 ir Nr. 4400-0642-9449), panaudos sutartį Nr. 1D-43, sudarytą 2006 m. spalio 19 d. su asociacija lauko teniso klubu „REBĖ“.


2. Pavesti rajono savivaldybės administracijos direktoriui pasirašyti minėto statinio atnaujintą panaudos sutartį. 

Meras
                                                          
       Juozas Bertašius

